.                    АДЫГЭР

И макъыр жыг тхьампэщ адыгэм,
И дамыр лъэгапlэщ адыгэм,
И напэр дыгъапlэщ адыгэм,
Гуэпагъэр и щхьэнтэщ адыгэм.
И жьауэр жыг хадэщ адыгэм,
И псалъэр къурш мывэщ адыгэм,
И гущlэр быдапlэщ адыгэм,
Гурыщlэр и уанэщ адыгэм.
И нэпсыр къум псынэщ адыгэм,
И лlыгъэр мылыджэщ адыгэм,
Бэшэчыгъэр и натlэщ адыгэм,
Цlыхугъэр и лъахъэщ адыгэм.
И хэкур и плъапlэщ адыгэм,
Щlы хамэр и лlапlэщ адыгэм,
И хэкур и узщи адыгэм,
И узыр и хущхъуэщ адыгэм!